ළමුන් 200කට අඩු පාසල් ඔක්තෝබර් මාසයේදී ආරම්භ කිරීමට හැකි බවට පාසල් ආරම්භ කිරීමට ඇති හැකියාව පිළිබඳ සොයා බැලීම සඳහා පත්කළ තාක්ෂණික කමිටුව නිර්දේශ ලබා දී තිබෙනවා.එම කමිටුව අද පෙරවරුවේ රුස්වුණේ සෞඛ්‍ය සේවා අධ්‍යක්ෂ ජනරාල්වරයාගේ ප්‍රධානත්වයෙන්.පාසල් විවෘත කිරීම සම්බන්ධයෙන් ඇති හැකියාව පිළිබඳ සොයා බැලීම සඳහා කොවිඩ් මර්දනය පිළිබඳ ජනාධිපති කාර්ය සාධක බලකාය මගින් පිහිටවූ තාක්ෂණික කමිටව අද පෙරවරුවේ සෞඛ්‍ය අමාත්‍යංශයේදී රැස්වුණා.ඊට අධ්‍යාපන අමාත්‍යංශයේ බලධාරීන්, ළමා රෝග විශේෂඥ වෛද්‍යවරුන්ගේ විද්‍යාතනය, වසංගත රෝග විද්‍යායතනයේ විශේෂඥයින්, පවුල් සෞඛ්‍ය කාර්යංශයේ නිලධාරීන් හා රජයේ වෛද්‍ය නිලධාරීන්ගේ සංගමය සහභාගී වී තිබෙනවා.මේ අතර, ගාල්ල මහ නගර සභාවට අනුයුක්තව සේවය කරන නිලධාරියෙකු එන්නත්කරණයට ලක් නොවූ පුද්ගලයින්ට එන්නත්කරණය කළ බවට කාඩ්පත් ලබාදෙන බවට ලැබුණු තොරතුක් අනුව ගාල්ල පොලිසියට කැඳවා ප්‍රශ්න කිරීමෙන් පසු අත්අඩංගුවට ගෙන තිබෙනවා.